**Stanovy pre Slovenskú ligu v Behu na 60 m cezprekážky /SLv60/ pre rok 2023**

Slovenská liga v behu na 60 m cez prekážky /ďalej len SLv60/ združuje organizátorov súťaží v behu na 60 m cez prekážky, ktorí prejavia záujem zaradiť svoje súťaže do tejto ligy. Prihlásenie do SLv60 je dobrovoľné a prihlásiť sa môže každá organizácia, ktorá má skúsenosti s organizáciou súťaží v pretekoch jednotlivcov, v čase od skončenia záverečného kola SLv60 predchádzajúceho roka, do vyhláseného termínu k stanoveniu nového ročníka SLv60. Informácie na stránke www.stovky.sk a mailovej adrese sestdesiatky@gmail.com. Záujemca o organizáciu ligového kola má povinnosť prihlásiťsa, predložiť termín konania súťaže a predstaviť schopnosť zabezpečiť kvalitné usporiadanie ligového kola. O stanovení počtu kôl SLv60 rozhodnú vzájomne prihlásené organizácie, so záujmom vykonávať ligové kolá SLv60, na úvodnom stretnutí k organizácii nového ročníka SLv60. Po prijatí za organizátora ligového kola SLv60, sa táto organizácia stáva členom Organizačného výboru SLv60 pre daný rok. Každá organizácia, ktorá usporiada koloSLv60 v danom roku, má v Organizačnom výbore šesťdesiatok jednéhoštatutárneho zástupcu. /štatutárny zástupca usporiadateľskej organizácie, alebo osoba poverená štatutárnymi zástupcami usporiadateľskej organizácie/. Organizátori SLv60 sú povinní počas trvania SLv60 v danom roku, dodržiavať dohodnuté podmienkyk danému ročníku SLv60. /Stanovy SLv60, predpisy k vykonaniu disciplíny Beh na 60 m cez prekážky pre daný súťažný rok, spôsob komunikácie/. V prípade porušenia dohodnutých podmienok, môže byť táto organizácia po dohode ostatných členov Organizačného výboru, vylúčená z organizácie ligového kola v danom roku, prípadne neprijatá za organizátora SLv60 v nasledujúcich rokoch.

Každý člen Organizačného výboru má právo jedného hlasu, ktorý môže použiť pri rozhodovacom procese pri organizácii celkovej ligy, alebo jednotlivých kôl v danom roku. Organizačný výbor sa záväzne stretne dvakrát ročne a to pred začatím prvého ligového kola a po poslednom ligovom kole, kde svoju činnosť ukončí a pripraví podmienky pre prípravu nasledujúceho ročníka SLv60. Organizačný výbor a členovia výboru sa budú operatívne stretávať počas konania jednotlivých kôl, a v prípade závažných problémov, budú kontaktovať ostatných členov osobne, elektronickou poštou, telefonicky tak, aby sa vzniknuté problémy urýchlene riešili. Organizačný výbor SLv60 deleguje svojho člena do Organizačného štábu jednotlivých kôl SLv60.

Organizačný štáb jednotlivého kola SLv60 sa skladá z troch členov a to:

**1.Veliteľa súťaže** /Predseda DHZ, Riaditeľ školy, Vedúci usporiadajúcej organizácie a podobne/, ktorý je zodpovedný za prípravu a priebeh súťaže, riadi jej priebeh po stránke

organizačnej a zodpovedá za dodržanie stanoveného časového rozpisu.

**2.Tajomníka súťaže**: člena organizácie, alebo poverenú zodpovednú osobu ktorá je nápomocná veliteľovi súťaže.

**3.Člen organizačného výboru SLv60**, ktorý odobrí regulárnosť súťaže

**Podmienky účasti pretekárov na kolách SLv60:**

1.Vo všetkých kolách musí pretekár štartovať vždy za to isté družstvo.  
2.Pretekári ktorí súťažia v SLv60 nemusia mať štátne občianstvo Slovenskej republiky.  
3.Prihlásenie je možné vždy na najbližšie preteky vyhlásené usporiadateľom pretekov. Prihlášky budú prístupné na stránkach [www.stovky.sk](http://www.stovky.sk) a www.sestdesiatky.sk, najneskôr 14 dní pred uskutočnením ligového kola. Uzávierku prihlášok určí usporiadateľ v propozíciach súťaže. Predbežná uzávierka bude tri dni pred začiatkom kola. Dodatočné prihlásenie súťažiaceho v deň súťaže bude možné len po dohode s organizátorom, ak to dovolí časový harmonogram súťaže.  
4.Povinnými údajmi v prihláške je meno, priezvisko, dátum narodenia  a určenia družstva za ktoré pretekár preteká. Pri prezentácii bude vykonaná kontrola správnosti údajov uvádzaných v prihláške.  
5.Podmienkou pre účasť pretekárov je predloženie súhlasu zákonného zástupcu s účasťou na preteku pri prezentácii jednotlivých kôl. V prípade nedoloženia súhlasu zákonného zástupcu, preberá zodpovednosť za riziko poverená osoba, ktorý to potvrdí svojím podpisom na prezenčnej listine súťaže.  
6.Účastníci pretekov sú povinní rešpektovať interný predpis a pokyny usporiadateľa súťaže.  
7.Na každom kole SLv60 je jednotné štartovné vo výške 1,50 €.  
8.Účastníci ligových kôl SLv60 svojou prihláškou na súťaže SLv60 berú na vedomie, že z jednotlivých kôl SLv60 bude zverejnený fotografický, prípadne filmový materiál, ktorý bude slúžiť na propagáciu disciplíny Beh na 60 m cez prekážky a SLv60

9.Poistenie štartujúcich - vysielajúca DHZ alebo pretekári si zabezpečia poistenie sami. Usporiadateľ nie je zodpovedný za vzniknuté úrazy a nenesie zodpovednosť za prípadné následky úrazov. O tejto skutočnosti je poučená poverená osoba, ktorá o tom musí informovať zákonného zástupcu zúčastneného dieťaťa.

**Povinnosti organizátorov jednotlivých kôl SLv60:**   
1. Organizátori sú povinní najneskôr 21 dní pred konaním pretekov zverejniť propozície na a bezodkladne po skončení pretekov zverejniť výsledky priebežného poradia. Všetky údaje sa zverejňujú na [www.stovky.sk](http://www.stovky.sk/) v sekcii Slovenská liga v 60-tkách.   
2. Organizátori zabezpečia napísanie článku o priebehu pretekov za účelom jeho prezentácie pre [www.stovky.sk](http://www.stovky.sk/) a podľa vlastného uváženia ho zverejnia aj v miestnej tlači, hasičských periodikách.  
3. Organizátori zabezpečia účasť kvalifikovaného štartéra a kvalifikovaných a poučených rozhodcov.  
4. Organizátori sú povinní zabezpečiť elektronickú časomieru.  
5. Organizátori sú povinní mať k dispozícii všetky meracie zariadenia potrebné pre kontrolu náradia a dráhy (hlavne pre prípad utvorenia národného rekordu).  
6. Organizátori sú povinní zabezpečiť zdravotnú službu pre prípad nutnosti poskytnúť prvú pomoc pri zranení. Stanovište je nutné viditeľne označiť.  
7. Organizátori sú povinní zabezpečiť tlačivá oznámenie úrazu z dôvodu prípadnej poistnej udalosti.  
8.Časový harmonogram každého kola, je stanovený vo vopred zverejnených propozíciách.  
9. Organizátori sú povinní, zabezpečiť pripravenosť dráh a prekážok na tréning pretekárov najmenej jednu hodinu pred zahájením pretekov.

10. Organizátori sú povinný, zabezpečiť pre najlepších 3 pretekárov v každej kategórii ocenenie vo forme medaily a pohára.

11. Každý z organizátorov kola SLv60 prispeje pomernou sumou, ktoré sa použijú na ocenenie najlepších 3 pretekárov v každej kategórii. Forma ocenenia: medaila, pohár, diplom. Ocenenie prebehne na záverečnom kole SLv 60.

12. Organizátori sú povinní pre propagáciu Slovenskej ligy v behu na 60 m cez prekážky umiestniť logo ligy, na určenom mieste v priestoroch štartu, alebo cieľa.

**Hodnotenie SLv60:**

Jednotlivci súťažia medzi sebou o umiestnenie v  jednotlivých kolách a o umiestnenie v celkovom hodnotení podľa pravidiel pre disciplínu Beh na 60 m cez prekážky. Súťažiaci na ligovom kole podľa pravidiel disciplíny Beh na 60 m cez prekážky získa umiestnenie a podľa nižšie uvedených pravidiel mu budú pridelené body. Do celkového hodnotenia ligy sa sčíta určený počet najlepších výsledkov pretekára. Celkovým víťazom sa stáva jednotlivec, ktorý získal najvyšší počet bodov. Hodnotenie pretekára s dvoma neplatnými pokusmi. Súťažiaci nezíska do celkového hodnotenia body, aj keď sa umiestni v bodovanej tridsiatke. Účasť na súťaži však bude započítaná do celkového hodnotenia ligy.

V každom kole sa boduje prvých 30 miest systémom :  
1.miesto – 35 bodov        11.miesto – 20 bodov                21.miesto – 10 bodov    
2.miesto – 33 bodov         12.miesto – 19 bodov                22.miesto – 9 bodov    
3.miesto – 31 bodov        13.miesto – 18 bodov                23.miesto – 8 bodov    
4.miesto – 29 bodov         14.miesto – 17 bodov                24.miesto – 7 bodov    
5.miesto – 27 bodov         15.miesto – 16 bodov                25.miesto – 6 bodov    
6.miesto – 25 bodov         16.miesto – 15 bodov                26.miesto – 5 bodov    
7.miesto – 24 bodov         17.miesto – 14 bodov                27.miesto – 4 bodov    
8.miesto – 23 bodov          18.miesto – 13 bodov                28.miesto – 3 bodov    
9.miesto – 22 bodov         19.miesto – 12 bodov                29.miesto – 2 bodov    
10.miesto – 21 bodov        20.miesto – 11 bodov                30.miesto – 1 bodov

Pre zapísanie bodov jednotlivým pretekárom do celkového hodnotenia je rozhodujúca oficiálna konečná výsledková listina, vydaná usporiadateľom každého kola.

**Celkové vyhodnotenie SLv60:**  
Bude vykonané v rámci záverečného kola SLv60, alebo na záverečnom vyhodnotení ligy. Dátum záverečného vyhodnotenia, musí byť oznámený najneskôr 14 dní pred termínom posledného ligového kola SLv60. V celkovom poradí bude vyhlásených desať najlepších pretekárov vo všetkých kategóriách.   
V prípade rovnosti bodov rozhoduje o poradí pretekárov:

1. Počet kôl, ktorých sa súťažiaci zúčastnil,

2. Pri zhodnej účasti v jednotlivých kolách o poradí rozhoduje nižší súčet umiestnení v jednotlivých kolách.

3.Vek súťažiaceho - zvýhodnený je mladší pretekár,

**Vyhlásenie súťažného ročníka Slovenskej ligy v behu na 60 m cez prekážky v roku 2023.**

**Organizačný výbor SLv60 2023má 6 členov:**

Jaroslav Pilka DHZ Veľký Lapáš

Jozef Strela ZK IMA ZŠ Hutnícka Spišská Nová Ves a DHZ Smižany

Ján Plaček DHZ Zákopčie Tarabov

Ján Hanuliak DHZ Badín

Jaroslav ChalányDHZ Madunice

Bc. Ján Galarovič DHZ Spišské Podhradie

**Termíny súťaží – ligových kôl pre rok 2023:**

6.5.2023 – Nitra – atletický štadión Stavbár Nitra (tartan)

28.5.2023 – Smižany - Spišský Hasičský deň – ihrisko TJ Tatran Smižany (tartan)

1.7.2023 – Zákopčie Tarabov – ihrisko pri ZŠ (tráva)

19.8.2023 – Banská Bystrica – Banskobystrické šesťdesiatky – (tartan)

9.9.2023 – Madunice – Madunické šesťdesiatky areál pri hasičskej zbrojnici (tartan)

8.10.2023 – Spišské Podhradie – Podradzka šesťdesiatka – ihrisko ZŠ Školská (tartan)

Organizačný výborSLv60 2023sa dohodol a stanovil pravidlá, podľa ktorých sa súťaží v SLv60 2023. V roku 2023 pre kategórie Mladšie dievčatá, Staršie dievčatá, Mladší chlapci a Starší chlapci platia v plnom rozsahu predpisy pre Beh na 60 m cez prekážky, uverejnené na stránke DPO SR v súbore Pravidlá pre celoštátnu hru Plameň a na stránke www.stovky.sk v sekcii 60-tky/pravidlá. Súčasťou SLv60 2023 je aj kategória Prípravka. Rozšírené predpisy o kategóriu prípravka, sú zverejnené na stránke www.stovky.sk v sekcii 60-tky/pravidlá.

Do celkového hodnotenia SLv60 2023, sa započítajú štyri najlepšie výkony pretekára, ktoré dosiahol na jednotlivých kolách SLv60 2023.

Návrh stanov vypracoval a schválil Organizačný výbor SLv60 2023v zložení:

Ján Hanuliak – DHZ Badín

Jozef Strela – ZK IMA ZŠ Hutnícka Spišská Nová Ves – DHZ Smižany

Jaroslav Chalány– DHZ Madunice

Bc. Ján Galarovič– DHZ Spišské Podhradie

Ján Plaček – DHZ Zákopčie

Jaroslav Pilka – DHZ Veľký Lapáš